চর লক্ষ্যা বাংলাদেশের চট্টগ্রাম জেলার কর্ণফুলী উপজেলার অন্তর্গত একটি ইউনিয়ন।   আয়তন  চর লক্ষ্যা ইউনিয়নের আয়তন ২,৫৮৪ একর (১০.৪৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী চর লক্ষ্যা ইউনিয়নের মোট জনসংখ্যা ২৮,১৯৮ জন। এর মধ্যে পুরুষ ১৪,৬৫২ জন এবং মহিলা ১৩,৫৪৬ জন। মোট পরিবার ৫,১৮৮টি।   অবস্থান ও সীমানা  কর্ণফুলী উপজেলার মধ্যভাগে চর লক্ষ্যা ইউনিয়নের অবস্থান। এ ইউনিয়নের উত্তরে চর পাথরঘাটা ইউনিয়ন, পশ্চিমে চর পাথরঘাটা ইউনিয়ন ও জুলধা ইউনিয়ন, দক্ষিণে জুলধা ইউনিয়ন ও শিকলবাহা ইউনিয়ন এবং পূর্বে শিকলবাহা ইউনিয়ন অবস্থিত।   নামকরণ  প্রাচীনকালে কর্ণফুলী নদীর পানিবাহিত পলিমাটির স্তর ক্রমান্বয়ে জমাট বেঁধে প্রথমে লক্ষ্যারচর, পরবর্তীতে চর লক্ষ্যা ইউনিয়নের উৎপত্তি বা উদ্ভব হয়েছিল বলে বর্ষীয়ান ব্যক্তিদের অভিমত।   ইতিহাস  বোয়ালখালী উপজেলার ১টি ইউনিয়ন, পটিয়া উপজেলার ৬টি ইউনিয়ন ও আনোয়ারা উপজেলার ১টি ইউনিয়নের আংশিক চট্টগ্রাম সিটি কর্পোরেশনের আওতায় এনে ২০০০ সালের ২৭ মে কর্ণফুলী থানা গঠন করা হয়। পরবর্তীতে তন্মধ্য থেকে পটিয়া উপজেলাধীন চর লক্ষ্যা, জুলধা, চর পাথরঘাটা, বড় উঠান ও শিকলবাহা এ ৫টি ইউনিয়ন নিয়ে ২০১৬ সালের ৯ মে কর্ণফুলী উপজেলা নামে আলাদা উপজেলার স্বীকৃতি দেয় বাংলাদেশ সরকার।   প্রশাসনিক কাঠামো  চর লক্ষ্যা ইউনিয়ন তৎকালীন পটিয়া উপজেলার আওতাধীন ১নং ইউনিয়ন পরিষদ, বর্তমানে এটি কর্ণফুলী উপজেলার আওতাধীন। এ ইউনিয়নের প্রশাসনিক কার্যক্রম চট্টগ্রাম সিটি কর্পোরেশনের কর্ণফুলী থানার আওতাধীন। এটি জাতীয় সংসদের ২৯০নং নির্বাচনী এলাকা চট্টগ্রাম-১৩ এর অংশ। এ ইউনিয়নের গ্রাম ২টি হল:  চর লক্ষ্যা  চর ফরিদ   শিক্ষা ব্যবস্থা  ২০১১ সালের আদমশুমারি অনুযায়ী চর লক্ষ্যা ইউনিয়নের সাক্ষরতার হার ৪৬.৯%। এ ইউনিয়নে ১টি মাধ্যমিক বিদ্যালয়, ১টি দাখিল মাদ্রাসা ও ৭টি প্রাথমিক বিদ্যালয় রয়েছে।   শিক্ষা প্রতিষ্ঠান  মাধ্যমিক বিদ্যালয়  চর লক্ষ্যা ইউনিয়ন উচ্চ বিদ্যালয়  মাদ্রাসা  চর লক্ষ্যা সিরাজুল মুনির ওয়াইজুন্নুর গাউছিয়া দাখিল মাদ্রাসা  প্রাথমিক বিদ্যালয়  উত্তর চর লক্ষ্যা সরকারি প্রাথমিক বিদ্যালয়  চর ফরিদ সরকারি প্রাথমিক বিদ্যালয়  চর লক্ষ্যা সরকারি প্রাথমিক বিদ্যালয়  পশ্চিম চর পাথরঘাটা সরকারি প্রাথমিক বিদ্যালয়	  পশ্চিম চর লক্ষ্যা মৌলভী পাড়া সরকারি প্রাথমিক বিদ্যালয়  পশ্চিম চর লক্ষ্যা সরকারি প্রাথমিক বিদ্যালয়  শাহ আবদুল কাদের মডেল এডুকেশন সোসাইটি সরকারি প্রাথমিক বিদ্যালয়   যোগাযোগ ব্যবস্থা  শিকলবাহা ইউনিয়নে যোগাযোগের প্রধান সড়ক চট্টগ্রাম-কক্সবাজার মহাসড়ক। সব ধরনের যানবাহনে যোগাযোগ করা যায়।   ধর্মীয় উপাসনালয়  চর লক্ষ্যা ইউনিয়নে ১৯টি মসজিদ ও ১টি মন্দির রয়েছে। এছাড়াও সুন্নী তরিক্বত পন্থীদের একটি দরবার রয়েছে যা দরবারে মাহবুবীন শরীফ নামে পরিচিত।    খাল ও নদী  চর লক্ষ্যা ইউনিয়নের উপর দিয়ে প্রবাহিত খালগুলো হল চর লক্ষ্যা-শিকলবাহা খাল, চর লক্ষ্যা-চর ফরিদ খাল, লেইঙ্গা খাল, মামা ভাগিনার খাল, চর লক্ষ্যা-খোয়াজনগর খাল এবং চর লক্ষ্যা-বালুরচর খাল।   হাট-বাজার  চর লক্ষ্যা ইউনিয়নের প্রধান ২টি হাট/বাজার হল মৌলভী বাজার এবং ১নং চর লক্ষ্যা ইউনিয়ন বোর্ড বাজার।   দর্শনীয় স্থান   নেয়ামত শাহ মসজিদ  শাহ আহমদর রহমান জামে মসজিদ  দরবারে মাহবুবীন শরীফ, আলাভী নগর   জনপ্রতিনিধি   বর্তমান চেয়ারম্যান: মোহাম্মদ আলী  চেয়ারম্যানগণের তালিকা ক্রম নংচেয়ারম্যানের নামসময়কাল০১মনির আহমদ চৌধুরী০২তমিজ গোলাল০৩ফজল আহমদ০৪আলী হোসেন০৫মোহাম্মদ ইয়াছিন০৬মোহাম্মদ নুরুল ইসলাম দিলু০৭মোহাম্মদ নুরুচ্ছাফা০৮মোহাম্মদ আলী২০১১-২০২১০৯সোলায়মান তালুকদার ২০২১-বর্তমান   আরও দেখুন   কর্ণফুলী থানা  কর্ণফুলী উপজেলা  চট্টগ্রাম সিটি কর্পোরেশন  চট্টগ্রাম জেলা   তথ্যসূত্র    বহিঃসংযোগ   বিষয়শ্রেণী:কর্ণফুলী উপজেলার ইউনিয়ন বিষয়শ্রেণী:কর্ণফুলী থানার ইউনিয়ন